pythainlp/thai-wiki-dataset-v3 huggingface dataset:
พิพิธภัณฑ์ซาราเยโว 1878–1918

พิพิธภัณฑ์ซาราเยโว 1878-1918 (บอสเนีย-โครอาต-เซอร์เบีย: Muzej Sarajevo 1878–1918 / Музеј Срајево 1878–1918) เป็นพิพิธภัณฑ์ที่ตั้งอยู่ใกล้กับสะพานละตินในใจกลางนครซาราเยโว ประเทศบอสเนียและเฮอร์เซโกวีนา อาคารนี้เมื่อปี 1914 เป็นร้านอาหารสำเร็จรูปของมอริตซ์ ชีลเลอร์ (Moritz Schiller's Delicatessen) ขณะเกิดเหตุการลอบปลงพระชนม์อาร์ชดยุกฟรันทซ์ แฟร์ดีนันท์ แห่งออสเตรียโดยกัฟรีโล ปรินซีป ซึ่งต่อมานำไปสู่สงครามโลกครั้งที่หนึ่ง อาคารหลังนี้เป็นหนึ่งในสถานที่หมุดหมายตามลำดับเหตุการณ์ของเหตุการณ์ลอบปลงพระชนม์ พิพิธภัณฑ์นี้มีนิทรรศการถาวรเกี่ยวกับประวัติศาสตร์ลำดับเวลาของบอสเนียและเฮอร์เซโกวินาภายใต้ปกครองของออสเตรีย-ฮังการี
ภายในพิพิธภัณฑ์มีปืนพกกระบอกหนึ่งตั้งจัดแสดงซึ่งเป็นของจำลองจากปืนกระบอกจริงที่กัฟรีโล ปรินซีปใช้ก่อเหตุ แต่ไม่ใช่กระบอกจริง ปืนกระบอกจริงได้ถูกส่งมอบพร้อมกับเสื้อตัวในของอาร์ชดยุกซึ่งเปื้อนเลือดไปแก่นักบวชคณะเยสุอิต อันโดต ปูนตีกัม (Anton Puntigam) ซึ่งเป็นคนสนิทของอาร์ชดยุกและผู้ประกอบพิธีศพให้แก่อาร์ชดยุก ทั้งปืนและเสื้อตัวดังกล่าวอยู่ในการครอบครองของคณะสงฆ์เยสุอิตในออสเตรีย ก่อนที่ต่อมาจะให้ยืมระยะยาวแก่พิพิธภัณฑ์ประวัติศาสตร์กองทัพในเวียนนาเมื่อปี 2004 และจัดแสดงถาวรอยู่ที่นั่น ไม่ใช่ที่พิพิธภัณฑ์แห่งนี้ในซาราเยโว
ที่หัวมุมด้านนอกอาคารพิพิธภัณฑ์เป็นจุดที่ปรินซีปก่อเหตุ เคยมีผู้ตั้งเสาระลึกขึ้นในปี 1917 แต่ก็ถูกทำลายลงในปีถัดมา ในทศวรรษ 1940 มีผู้ตั้งแผ่นป้ายระลึกตรงจุดนั้น แต่ต่อมาก็ถูกรื้อถอนเมื่อครั้งกองทัพเยอรมนีเข้ารุกราน หลังสงครามโลกครั้งที่สอง แผ่นป้ายที่ระลึกอันใหม่ควบคู่กับ "รอยเท้า" ได้นำมาตั้งตรงจุดที่ปรินซีปยิงปืน ก่อนที่จะถูกระเบิดเสียหายในสงครามบอสเนีย แผ่นป้ายในปัจจุบันได้ติดตั้งเนื่องในโอกาสครบรอบหนึ่งร้อยปีของเหตุลอบปลงพระชนม์ มีการตั้งแผ่นป้ายที่ระลึกอันใหม่ในปี 2014 มีลักษณะที่ไม่โดดเด่นนัก
==อ้างอิง==
พิพิธภัณฑ์ในประเทศบอสเนียและเฮอร์เซโกวีนา
สิ่งก่อสร้างในซาราเยโว
Sonic prime

redirect โซนิค ไพรม์
พิพิธภัณฑ์มังงะนานาชาติเกียวโต

พิพิธภัณฑ์มังงะนานาชาติเกียวโต  ตั้งอยู่ในเขตนากาเงียว นครเกียวโต ประเทศญี่ปุ่น สิ่งสะสมของพิพิธภัณฑ์มีประมาณ 300,000 ชิ้นในปี พ.ศ. 2559 โดยมีมังงะ 50,000 เล่มที่ผู้เยี่ยมชมสามารถเข้าถึงและอ่านได้ และสิ่งสะสมที่เก็บแบบปิดประมาณ 250,000 รายการซึ่งสามารถเข้าถึงผ่านห้องวิจัยโดยเฉพาะที่พิพิธภัณฑ์อำนวยความสะดวกด้านการอ้างอิงเพื่อใช้ในงานวิจัย วัตถุที่สะสมได้แก่ ภาพพิมพ์แกะไม้ยุคเอโดะ, นิตยสารยุคก่อนสงคราม, หนังสือเช่ายุคหลังสงคราม และซีรีส์ยุคปัจจุบันที่ได้รับความนิยมจากทั่วโลก
พิพิธภัณฑ์เป็นหุ้นส่วนมหาชน-เอกชนของมหาวิทยาลัยเกียวโตเซกะและนครเกียวโต ทางนครเกียวโตจัดหาอาคารและที่ดิน ส่วนมหาวิทยาลัยดำเนินการด้านสิ่งอำนวยความสะดวกภายใต้การกำกับดูแลของคณะกรรมการร่วม พิพิธภัณฑ์ทำหน้าที่เป็นห้องสมุดมังงะและแหล่งข้อมูลทางประวัติศาสตร์สำหรับสาธารณะ ตลอดจนให้บริหารงานวิจัยที่เกี่ยวข้องกับมังงะของศูนย์วิจัยมังงะนานาชาติของมหาวิทยาลัยเกียวโตเซกะ
== อ้างอิง ==
== แหล่งข้อมูลอื่น ==
Kyoto International Manga Museum English site
Video of Past events Japanese site
Visiting the Kyoto International Manga Museum at Panels website
The Japan Society for Studies in Cartoons and Comics The office is located in the museum.
MM Blog
Kyoto Seika Faculty of Manga
มังงะนานาชาติเกียวโต
มังงะนานาชาติเกียวโต
มังงะนานาชาติเกียวโต
พิพิธภัณฑ์ที่ก่อตั้งในปี พ.ศ. 2549
ก่อตั้งในปี พ.ศ. 2549 ในประเทศญี่ปุ่น
สตาร์ วอร์ส เจได: เซอร์ไวเวอร์

สตาร์ วอร์ส เจได: เซอร์ไวเวอร์ (Star Wars Jedi: Survivor, "ผู้รอดชีวิต") เป็นเกมแนวแอกชันผจญภัยปี ค.ศ. 2023 พัฒนาโดยรีสปอว์นเอนเตอร์เทนเมนท์ จัดจำหน่ายโดยอีเล็กทรอนิกส์อาร์ต เป็นภาคต่อของ  ฟอลเลนออร์เดอร์ ดำเนินเรื่องห้าปีหลังจากตอนจบของภาคก่อน เล่าถึงการผจญภัยของอัศวินเจไดหนุ่มคาล เคสติส และผองเพื่อน ที่ต้องต่อสู้ดิ้นรนเพื่อเอาตัวรอดจากจักรวรรดิกาแลกติกทรราช เกมนี้วางจำหน่ายบนแพลตฟอร์มเพลย์สเตชัน 5, วินโดวส์, และเอกซ์บ็อกซ์ ซีรีส์เอกซ์และเอส เมื่อ 28 เมษายน ค.ศ. 2023 โดยเวอร์ชันเพลย์สเตชัน 4 และเอกซ์บ็อกซ์วัน ยังอยู่ระหว่างการพัฒนา เกมนี้ได้รับคำวิจารณ์ในทางบวกเป็นส่วนใหญ่จากนักวิจารณ์ อย่างไรก็ดีเกมเวอร์ชันพีซีถูกวิพากษ์วิจารณ์ในแง่ประสิทธิภาพทางเทคนิก
==การเล่น==
กลไกเกมส่วนใหญ่ของ สตาร์ วอร์ส เจได: เซอร์ไวเวอร์ ยกมาจากเกมภาคก่อน และมีองค์ประกอบใหม่ๆ บางอย่างเพิ่มเติม เช่น ในการต่อสู้ด้วยกระบี่แสง คาล เคสติส มีรูปแบบการต่อสู้ให้เลือกเพิ่มขึ้นเป็น 5 แบบ แต่ละแบบต่างก็มีเอกลักษณ์
==เรื่องย่อ==
===ฉากและตัวละคร===
สตาร์ วอร์ส เจได: เซอร์ไวเวอร์ ดำเนินเรื่องในช่วงเวลา 5 ปี หลังเหตุการณ์ใน ฟอลเลนออร์เดอร์ โดยเป็นเรื่องราวของคาล เคสติส (Cameron Monaghan) อัศวินเจไดคนหนึ่ง ที่ต้องต่อสู้และหาที่ซ่อนตัวจากจักรวรรดิ
==การตอบรับ==
เวบไซต์รวบรวมการวิจารณ์เมตาคริติกระบุว่าเกมนี้ได้รับคำวิจารณ์ในเชิงบวกเป็นส่วนใหญ่จากนักวิจารณ์
==อ้างอิง==
่
วิดีโอเกมที่ออกวางจำหน่ายในปี พ.ศ. 2566
วิดีโอเกมแอ็กชันผจญภัย
เกมจากค่ายอิเล็กทรอนิก อาตส์
เกมสำหรับเพลย์สเตชัน 5
เกมสำหรับเพลย์สเตชัน 4
วิดีโอเกมผู้เล่นเดี่ยว
เกมสตาร์ วอร์ส
เกมสำหรับวินโดวส์
เกมสำหรับเอกซ์บอกซ์ซีรีส์เอกซ์และซีรีส์เอส
เกมสำหรับเอกซ์บอกซ์วัน
โทโยโอกะ

โทโยโอกะ  เป็นนครในจังหวัดเฮียวโงะ ประเทศญี่ปุ่น มีขนาดพื้นที่ 697.55 ตารางกิโลเมตร มีประชากร 78,348 คน
== อ้างอิง ==
== แหล่งข้อมูลอื่น ==
วิราสเตขาลสา

วิราสเตขาลสา (อักษรโรมัน: Virasat-e-Khalsa) เป็นพิพิธภัณฑ์เกี่ยวกับศาสนาซิกข์ ตั้งอยู่ในนครอานันทปุระสาหิบซึ่งเป็นนครศักดิ์สิทธิ์ในคติของซิกข์ ไม่ไกลจากนครจัณฑีครห์ เมืองหลวงของรัฐปัญจาบ ประเทศอินเดีย การออกแบบพิพิภัณฑ์จำเป็นต้องคำนึงถึงความต้องการะรหว่างนักท่องเที่ยวที่จะมาเยี่ยมชม และศาสนิกชนชาวซิกข์ที่เดินทางมาแสวงบุญที่นครอานันทปุระสาหิบ ลักษณะของพิพิธภัณฑ์จึงเป็นการผสมผสานกันของศาสนา หัตถกรรมและศอลปกรรมพื้นถิ่น กับลักษณะอันสื่อถึงความเป็นนครสมัยใหม่ ตรงกลางของพิพิธภัณฑ์เป็นลำธาร พิพิธภัณฑ์จึงแบ่งเป็นสองส่วนที่มีสะพานเชื่อมกัน ประกอบด้วยฝั่งตะวันตกมีขนาดเล็กกว่า ประกอบด้วยทางเข้า หอประชุมขนาด 400 ที่นั่ง หอสมุดเพื่อการค้นคว้าและเพื่อการอ้างอิงความสูงสองชั้น และโถงนิทรรศการชั่วคราว ส่วนทางตะวันออกประกอบด้วยอนุสรณ์สถานรูปวงกลม และพื้นที่นิทรรศการขนาดใหญ่ ซึ่งประกอบด้วยโถงจัดแสดงสองกระจุกที่ให้ความรู้สึกประดุจป้อมปราการโบราณดังที่พบในภูมิภาคนี่
อาคารก่อสร้างโดยใช้คอนกรีตขึ้นรูปและมีการปล่อยเปลือยบางส่วน ส่วนใหญ่ของอาคารปกคลุมด้วยหินสีน้ำผึ้งที่พบในพื้นที่ หลังคาและดาดฟ้าเป็นทรงโค้งเว้าซึ่งรวมและสะท้อนกับท้องฟ้า
ยอดเข้าชมพิพิธภัณฑ์อยู่ที่มากกว่า 10 ล้านคนในระยะเวลาแปดปีนับจากการเปิดตัวในปี 2011
==อ้างอิง==
พิพิธภัณฑ์ในประเทศอินเดีย
สิ่งก่อสร้างในรัฐปัญจาบ
ศาสนาซิกข์ในประเทศอินเดีย
แดนดาว ยมาภัย

แดนดาว ยมาภัย หรือ แดนดาว พฤกษ์พยุง ชื่อเล่น จ๊ะจ๋า (เกิด 12 ธันวาคม พ.ศ. 2539) เป็นนักแสดงหญิงชาวไทย เป็นที่รู้จักจากการรับบท อึ่ง ทาสผู้ซื่อสัตย์จากละครพีเรียดอิงประวัติศาสตร์เรื่องพรหมลิขิต
== ประวัติ ==
แดนดาว ยมาภัย เกิดเมื่อวันที่ 12 ธันวาคม พ.ศ. 2539 ที่กรุงเทพมหานคร เป็นหลานย่าของบรรเจิดศรี ยมาภัย อดีตนักแสดงอาวุโสชื่อดัง และเป็นหลานป้าของอาจารย์แดง–ศัลยา สุขะนิวัตติ์ นักเขียนบทละครโทรทัศน์ชื่อดัง โดยแดนดาว จบการศึกษา คณะศิลปกรรมศาสตร์ มหาวิทยาลัยศรีนครินทรวิโรฒ 
== เข้าสู่วงการ ==
แดนดาวเข้าสู่วงการจากการร่วมแสดงในละครโทรทัศน์เรื่อง ก่อนอรุณจะรุ่ง เมื่อปี 2562 ทางช่องจีเอ็มเอ็ม 25 จากการกำกับของอดีตพระเอกชื่อดัง อัษฎาวุธ เหลืองสุนทร ซึ่งละครโทรทัศน์เรื่องนี้อาจารย์แดง ศัลยา ผู้เป็นป้าของเธอได้เขียนทั้งบทประพันธ์และบทละครโทรทัศน์ โดยเธอรับบทเป็น หนูเล็ก และใช้ชื่อ แดนดาว พฤกษ์พยุง ในการแสดง
ในปีเดียวกัน เธอได้แสดงละครอีกเรื่องหนึ่งคือเรื่อง กลลวงทวงหนี้รัก ทางช่อง 3 เอชดี โดยรับบทเป็น กำไล เพื่อนสนิทนางเอก ซึ่งเธอยังใช้ชื่อ แดนดาว พฤกษ์พยุง ในการแสดง และละครเรื่องนี้อาจารย์แดง ศัลยา ได้นำชื่อของเธอมาใช้เป็นนามปากกาในการเขียนบทละครโทรทัศน์ ก่อนจะหายไปจากหน้าจอนานถึง 4 ปี
จากนั้นในปี 2566 เธอได้กลับมาเล่นอีกครั้งในละครพีเรียดอิงประวัติศาสตร์เรื่อง พรหมลิขิต โดยรับบทเป็น อึ่ง และจากละครเรื่องนี้ทำให้เธอเป็นขวัญใจของแฟน ๆ ละคร โดยคราวนี้เธอใช้ชื่อ แดนดาว ยมาภัย ในการแสดง
== ผลงาน ==
=== ละครโทรทัศน์ ===
== อ้างอิง ==
นักแสดงหญิงชาวไทย
การปันส่วน

การปันส่วน (rationing) คือการกระจายทรัพยากร สินค้า และบริการที่อยู่ในภาวะขาดแคลนโดยมีนโยบายกำกับเพื่อจำกัดหรือควบคุมปริมาณในแต่ละช่วงเวลา ซึ่งมักมีวัตถุประสงค์เพื่อประหยัดทรัพยากรให้มีเหลือเพียงพอในยามที่มีสงครามหรือภัยพิบัติจากธรรมชาติ หรือบางครั้งก็อาจเป็นไปเพื่อควบคุมหรือตรึงราคาของสินค้าหรือบริการในท้องตลาดเพื่อให้อยู่ในราคาที่บุคคลทั่วไปสามารถหาซื้อได้
อย่างไรก็ตาม บ่อยครั้งในสถานการณ์ที่มีการบังคับใช้มาตรการปันส่วน ก็ยังพบว่ามีการนำสินค้าต่าง ๆ ซึ่งอยู่ภายใต้นโยบายปันส่วนออกมาขยายตามตลาดมืดอย่างผิดกฎหมายอยู่ ซึ่งส่งผลให้เจ้าหน้าที่มักจะต้องรับมือกับเรื่องนี้อยู่เป็นประจำ และถึงแม้ว่าในความเป็นจริงแล้ว ระบบการปันส่วนจะจำเป็นสำหรับสังคมที่ขาดแคลนสินค้าอุปโภคบริโภคอย่างรุนแรง แต่ก็ไม่เป็นที่นิยมในหมู่ประชาชนทั่วไป เนื่องจากเป็นการจำกัดทรัพยากรที่ใช้ในการอุปโภคบริโภคของหมู่ประชาชน
==อ้างอิง==
เศรษฐศาสตร์
ตลาดมืด

ตลาดมืด (black market) เป็นตลาดลับที่มีการซื้อขายสินค้าและบริการอย่างผิดกฎหมาย หรือมีแง่มุมที่ไม่สอดคล้องกับกฎหมาย มักเกิดจากการควบคุมทางด้านเศรษฐกิจ หรือการบังคับใช้กฎหมายที่ห้ามไม่ให้มีการผลิตหรือจำหน่ายสินค้าและบริการบางอย่าง ตัวอย่างเช่น การค้ายาเสพติด การค้าประเวณี ฯลฯ และนอกจากนี้ยังมักมีการหนีภาษีอีกด้วย ซึ่งตลาดมืดนั้น หากไม่สามารถควบคุมได้ หรือควบคุมได้ไม่ทั่วถึง ก็จะทำให้มีการซื้อขายหรือแลกเปลี่ยนสินค้าและบริการกันในราคาหรืออัตราที่สูงกว่าที่กำหนดไว้
และเนื่องจากการหนีภาษีหรือการมีส่วนเกี่ยวข้องในตลาดมืดถือเป็นการกระทำที่ผิดกฎหมาย ผู้มีส่วนเกี่ยวข้องจึงมักปิดบังการกระทำเหล่านี้ของตนไว้เพื่อไม่ให้เจ้าหน้าที่พบเห็น นอกจากนี้ในตลาดมืดยังมักใช้เงินสดในการซื้อขายแลกเปลี่ยน เนื่องจากเป็นวิธีที่ติดตามและตรวจสอบย้อนกลับได้ยาก
==อ้างอิง==
อาชญากรรม
การหนีภาษี
วัดพระศรีเจริญ

วัดพระศรีเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอหัวตะพาน จังหวัดอำนาจเจริญ
วัดพระศรีเจริญตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544 วัดมีเนื้อที่ 15 ไร่ ได้มีการพัฒนาอย่างต่อเนื่อง ได้รับรางวัลวัดพัฒนาตัวอย่างที่มีผลงานดีเด่น เมื่อวันที่ 16 มีนาคม 2551 จากสำนักงานพุทธศาสนา จังหวัดอำนาจเจริญ
วัดมีพระพุทธรูปสำคัญคือ พระเจ้าใหญ่ศรีเจริญ เป็นพระพุทธรูปอายุ 700–1,000 ปี  เป็นพระประธาน ประดิษฐานอยู่ในอุโบสถ มีพุทธลักษณะแบบศิลปะล้านช้าง ปางมารวิชัย หล่อด้วยปูนลงรักปิดทองขนาดหน้าตักกว้าง 1.30 เมตร ส่วนสูงจากพระชงฆ์ถึงยอดพระเกศ 2 เมตร
อาคารเสนาสนะที่สำคัญ ได้แก่ อุโบสถ กว้าง 5.30 เมตร ยาว 14.50 เมตร ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2516 กุฏิสงฆ์ จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 2 หลัง และตึก 1 หลัง ศาลาบำเพ็ญกุศล จำนวน 1 หลัง สร้างด้วยไม้
==รายนามเจ้าอาวาส==
พระศรี
พระด่าง
พระชัยเชฎฐ์
พระตา
พระศรีสมุทร
พระบัว
พระวัน
พระพรหมา
พระสวัสดิ์ ถาวโร
พระครูโสภณปริยัตยาภรณ์
พระครูกิตติโกศล
==อ้างอิง==
พระศรีเจริญ
อำเภอหัวตะพาน
วัดศรีภูมิ (อำเภอด่านซ้าย)

วัดศรีภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาหอ อำเภอด่านซ้าย จังหวัดเลย
วัดศรีภูมิ หรือที่เรียกว่า วัดบ้านนาหอ ตั้งวัดเมื่อ พ.ศ. 2095 ได้รับพระราชทานวิสุงคามสีมาเมื่อ พ.ศ. 2399
อาคารเสนาสนะที่สำคัญ ได้แก่ มณฑปรอยพระพุทธบาทจำลองทองเหลือง อุโบสถเก่าแก่สถาปัตยกรรมล้านช้าง ภายในอุโบสถมีพระประธานที่ก่อด้วยอิฐถือปูน ปางมารวิชัย ขนาดหน้าตักกว้าง 2.50 เมตร สูง 3.30 เมตร ยังมีพระพุทธชินราชจำลอง สร้างด้วยทองเหลือง หน้าตักกว้าง 2.30 เมตร ชาวบ้านเรียกว่า หลวงพ่อเหย่ย (ภาษาลาว) หรือ หลวงพ่อใหญ่ อุโบสถยังมีพระโมคคัลลานะและพระสารีบุตร เป็นพระพุทธรูปทองสัมฤทธิ์โบราณ กุฏิไม้ หอระฆัง เจดีย์ก่ออิฐถือปูนฐานกว้างประมาณ 3 เมตรสูง 10 เมตร 1 องค์ นอกจากนั้นวัดยังมีพิพิธภัณฑ์พื้นบ้าน มีโบราณวัตถุหลายอย่าง เช่น พระพุทธรูป สมุดไทย ฯลฯ
==อ้างอิง==
ศรีภูมิ
อำเภอด่านซ้าย
โบราณสถานในจังหวัดเลย
พีเพิลส์เดลี

พีเพิลส์เดลี (s=人民日报|p=Rénmín Rìbào) เป็นหนังสือพิมพ์อย่างเป็นทางการของคณะกรรมาธิการกลางพรรคคอมมิวนิสต์จีน โดยรายงานข้อมูลโดยตรงเกี่ยวกับนโยบายและมุมมองของพรรคคอมมิวนิสต์จีนในหลายภาษา
== ประวัติ ==
=== ฉบับต่างประเทศ ===
== นามปากกา ==
== รายชื่อประธาน ==
== ปฏิกิริยา ==
== ดูเพิ่ม ==
สื่อมวลชนในประเทศจีน
สำนักข่าวซินหัว และสำนักข่าวจีน
ซินเหวินเหลียนปัว รายการข่าวของสถานีวิทยุโทรทัศน์กลางแห่งประเทศจีน
ฉิวชื่อ
ข่าวอ้างอิง
โรดง ซินมุน
ฟอรัมประเทศที่แข็งแกร่ง
หยาง กัง รองหัวหน้าบรรณาธิการที่ฆ่าตัวตายระหว่างการรณรงค์ต่อต้านฝ่ายขวา
== อ้างอิง ==
เอสเอ็มทรู

เอสเอ็มทรู (SM True) เป็นบริษัทเอเจนซี่สัญชาติไทยที่ก่อตั้งผ่านการร่วมทุนระหว่างเอสเอ็มเอนเตอร์เทนเมนต์ และทรู บริษัทดำเนินการจัดคอนเสิร์ตแบบเต็มรูปแบบ การโปรโมต จัดจำหน่ายเพลงและสินค้าของศิลปินในสังกัดเอสเอ็มในประเทศไทย และเป็นกิจการร่วมค้าในต่างประเทศแห่งแรกของเอสเอ็ม
== ประวัติ ==
เมื่อวันที่ 16 สิงหาคม 2011 เอสเอ็มเอนเตอร์เทนเมนต์และทรูได้จัดงานในกรุงเทพฯ และประกาศการจัดตั้งบริษัทร่วมทุนในต่างประเทศแห่งแรกของเอสเอ็มคือเอสเอ็มทรู คิม ย็อง-มินประธานเจ้าหน้าที่บริหารของเอสเอ็มในขณะนั้นกลายเป็นซีอีโอของเอสเอ็มทรู เข้าร่วมพิธีลงนามและงานแถลงข่าวพร้อมกับ คังตะ (강타) ในฐานะกรรมการของบริษัท พิธีลงนามจัดขึ้น 2 ส่วนที่โรงแรมสยามเคมปินสกี และพาร์คพารากอนในสยามพารากอน โดยส่วนแรกจัดขึ้นสำหรับหนังสือพิมพ์รายวัน เช่น เดลินิวส์,  ไทยรัฐ และบางกอกโพสต์ รวมถึงแขกวีไอพีชาวไทย ในขณะที่ส่วนที่สองจัดขึ้นสำหรับสื่อบันเทิงและแฟนเพลงชาวไทย เช่น แชนแนลวีไทยแลนด์ และเซเวนทีน เอสเอ็มทรูก่อตั้งขึ้นด้วยทุนจดทะเบียน 20 ล้านบาท (ประมาณ 718 ล้านวอน) โดยทรูวิชันส์ถือหุ้น 51% และเอสเอ็มถือหุ้น 49%
ด้วยการก่อตั้งบริษัท กิจกรรมทั้งหมดในประเทศไทย ทั้งคอนเสิร์ต และการโปรโมท จะดำเนินการผ่านเอสเอ็มทรูในอนาคต รวมถึงอัลบั้ม เพลงดิจิทัล และการจำหน่ายสินค้าของศิลปินในสังกัดเอสเอ็มในประเทศไทย เอสเอ็มทรูยังวางแผนที่จะดำเนินการในฐานะเอเจนซี่ที่ปั้นศิลปินไทย
== อ้างอิง ==
กิจการร่วมค้า
ทรูคอร์ปอเรชั่น
บริษัทไทยที่ก่อตั้งในปี พ.ศ. 2554
บริษัทที่ตั้งอยู่ในกรุงเทพมหานคร
บริษัทในเครือของเอสเอ็มเอนเตอร์เทนเมนต์
นัตควูนอลมือเซยึม

นัตควูนอลมือเซยึม หรือ พิพิธภัณฑสถานแห่งชาติ (Nationalmuseum) เป็นหอศิลป์แห่งชาติของประเทศสวีเดน ตั้งอยู่บนคาบสมุทรบลอซีฮ็อลเมินในใจกลางของสต็อกโฮล์ม
พิพิธภัณฑ์มีภาระรับผิดชอบนอกเหนือจากตัวอาคารที่บลอซีฮ็อลเมิน แต่ยังมีการดำเนินงานส่วนของสะสมหอศิลป์ภาพบุคคลแห่งชาติที่ปราสาทกรีปส์ฮ็อล์ม, เครื่องกระเบื้องกึสตัฟส์แบร์ย, ของจัดแสดงในปราสาทอื่น ๆ และสถาบันสวีเดนในปารีส (สถาบันเท็สซีน) ในฤดูร้อนของปี 2016 ได้มีการเปิดตัวนัตควูนอลมือเซยึมยัมต์ลี (Nationalmuseum Jamtli) ในเอิสเตอชึนด์ซึ่งจัดแสดงของสะสมบางส่วนจากพิพิธภัณฑ์
อาคารหลังปัจจุบันสร้างขึ้นในระหว่างปี 1844 ถึง 1866 โดยได้รับอิทธิพลสถาปัตยกรรมฟื้นฟูศิลปวิทยาแบบอิตาลี ผลงานออกแบบโดยฟรีดริช เอากุสท์ ชตือเลอร์ สถาปนิกชาวเยอรมันผู้ออกแบบน็อยเอิสมูเซอุมในเบอร์ลิน มีการขยับขยายพิพิธภัณฑ์ในปี 1961 เพื่อรวมบริเวณโรงฝึกงานของพิพิธภัณฑ์ ส่วนภัตตาคารเปิดในปี 1996 อาคารพิพิธภัณฑ์ปิดให้บริการเพื่อปรับครั้งใหญ่ในปี 2013 ก่อนจะเปิดให้บริการอีกครั้งในปี 2018 ภายใต้งบประมาณ 132 ล้านดอลลาร์ เพื่อปรับปรุงด้านความปลอดภัยและพัฒนาสถาบันให้มีความเป็นสมัยใหม่มากขึ้น
ของสะสมของพิพิธภัณฑ์มีขนาดประมาณ 500,000 ชิ้น มีชิ้นงานเก่าแก่ย้อนไปถึงสมัยกลาง ของสะสมภาพเขียนบุคคลขนาดย่อมของพิพิธภัณฑ์ถือว่ามีมากที่สุดในโลกที่จำนวนกว่า 5,200 ชิ้น ของสะสมของพิพิธภัณฑ์มีงานศิลปะจากหลายสำนักในยุโรป รวมถึงชิ้นงานของศิลปินนิโคลัส ฮิลเลียร์ด, ไอซัก ออลิเวอร์ และหลุยส์-มารี โอตีซีเย ชิ้นงานจำนวนมากได้มาจากของสะสมของคอล เฟรียดริก ดอลเกรียน ส่วนงานชิ้นพิเศษจำนวนหนึ่งบริจาคมาโดยยัลมาร์ วิคันเดอร์ (Hjalmar Wicander) เจ้าของโรงงานผลิตไม้ก๊อก และผู้บริจาคเงินแก่พิพิธภัณฑ์จำนวนหนึ่งเพื่อใช้ในการซื้อหาภาพเขียนมาเพิ่มในของสะสม
==อ้างอิง==
พิพิธภัณฑ์ในสต็อกโฮล์ม
หอศิลป์ในประเทศสวีเดน
กฤตย์ จีรพัฒนานุวงศ์

กฤตย์ จีรพัฒนานุวงศ์ (9 พฤศจิกายน พ.ศ. 2537) ชื่อเล่น กิต หรือรู้จักในนาม กิต Three Man Down เป็นนักร้องนำวงทรีแมนดาน์ เขาเริ่มร้องเพลงจริงจังประมาณ มัธยมศึกษาปีที่ 2 จากการรวมกลุ่มตั้งวงดนตรีกับเพื่อน และได้รับตำแหน่งร้องนำ พร้อมไปกับการเรียนร้องเพลงมากยิ่งขึ้น ซึ่งเขานั้นทำวงดนตรีมาจนจบมัธยมศึกษาปีที่ 6 ก่อนจะแยกย้ายเข้าศึกษาในระดับมหาวิทยาลัย โดยในช่วงมหาวิทยาลัยเขาได้พบกับเพื่อน ๆ และรวมกลุ่มกันอีกครั้ง โดยเริ่มต้นมี กิต, เต และ ตูน ก่อนจะมีเพื่อนอีก 2 คน อย่าง โอม และเส็ง เสริมเข้ามา จากนั้นพวกเขาได้ฝึกซ้อม และเริ่มต้นเข้าสู่การเดินสายประกวดวงดนตรีตามเวทีต่าง 
== ผลงาน ==
=== ผลงานเพลง ===
==== วงทรีแมนดาวน์ ====
อัลบั้ม This City Won’t Be Lonely Anymore
อัลบั้ม 28
=== ผลงานการแสดง ===
DEEP #โปรเจกต์ลับหลับเป็นตาย
The Up Rank อาชญาเกม
เทอมสอง สยองขวัญ
=== คอนเสิร์ต ===
The Concert Application presents Three Man Down Live At Impact Arena 2023 วันเสาร์ที่ 19 สิงหาคม 2566 ณ IMPACT ARENA
== อ้างอิง ==
นักดนตรีชาวไทย
พิพิธภัณฑ์รางวัลโนเบล

พิพิธภัณฑ์รางวัลโนเบล (Nobelprismuseet; Nobel Prize Museum) หรือชื่อเดิม พิพิธภัณฑ์โนเบล เป็นพิพิธภัณฑ์ในสต็อกโฮล์ม ประเทศสวีเดน ตั้งอยู่ในอดีตอาคารเบิชฮูเซท (Börshuset) บนฝั่งเหนือของสตอรทอรเยียทในย่านเมืองเก่ากัมลา-สตาน ในอาคารหลังเดียวกันนี้ยังเป็นที่ตั้งของสถาบันสวีเดนและหอสมุดโนเบล พิพิธภัณฑ์รางวัลโนเบลจัดแสดงข้อมูลเกี่ยวกับรางวัลโนเบล, ผู้รับรางวัลโนเบล และผู้สถาปนารางวัลโนเบล อัลเฟร็ด โนเบล (1833–1896) นิทรรศการถาวรของพิพิธมีจัดแสดงวัตถุจำนวนมากที่บริจาคให้โดยผู้รับรางวัลโนเบล ควบคู่กับเรื่องราวชีวิตส่วนตัว
==ประวัติศาสตร์==
พิพิธภัณฑ์โนเบลเปิดตัวในปี 2001 เนื่องในโอกาสครบรอบ 100 ปีของการมอบรางวัลโนเบล ชื่อของพิพิธภัณฑ์เปลี่ยนเป็นพิพิธภัณฑ์รางวัลโนเบลในปี 2019 พร้อมทั้งการขึ้นเป็นผู้อำนวยการของเอรีกา ลันเนอร์ (Erika Lanner)
==นิทรรศการ==
พิพิธภัณฑ์จัดนิทรรศการ ภาพยนตร์ ละครเวที และการโต้วาทีเกี่ยวกับวิทยาศาสตร์ รวมถึงยังมีร้านอาหารและร้านค้า ของจัดแสดงในพิพิธภัณฑ์รวมถึงผู้รับรางวัลคนสำคัญ เช่น มารี กูรี, เนลสัน มันเดลา และ วินสตัน เชอร์ชีล
พิพิธภัณฑ์ยังจัดนิทรรศการเชิงสร้างสรรค์เช่นกัน เช่นนิทรรศการภาพถ่าย “ภาพร่างแห่งวิทยาการ” (Sketches of science) ซึ่งประกอบด้วยภาพถ่าย 42 ภาพของผู้รับรางวัลโนเบลกับภาพร่างของการค้นพบที่นำไปสู่รางวัลโนเบลของตน นิทรรศการนี้ได้นำไปจัดแสดงในดูไบ และสิงคโปร์ เช่นกัน
ในร้านค้าของพิพิธภัณฑ์มีจำหน่ายของที่ระลึกต่าง ๆ โดยชิ้นที่ได้รับความนิยมมากชิ้นหนึ่งคือเหรียญรางวัลโนเบลทำมาจากช็อกโกแลต และขนมสวีเดน "ไดนาไมต์" ซึ่งมีรสของพริกฮาลาเปโญ ในปี 2011 พิพิธภัณฑ์ยังร่วมมือกับศิลปิน อาร์ตัน มันซูรี (Artan Mansouri) ซึ่งสร้างสรรค์ภาพเขียนที่แทนชีวิตของโนเบล สินค้าอื่น ๆ ที่พิพิธภัณฑ์วางขายยังรวมถึงของเล่นเชิงการเรียนรู้และหนังสือเกี่ยวกับและที่เขียนโดยผู้รับรางวัลโนเบล
ร้านอาหารของพิพิธภัณฑ์ชื่อ บิสโทรโนเบล (Bistro Nobel) มีวางจำหน่ายช็อกโกแลตโนเบล, เค้กแบบสวีเดน, อาหารเที่ยงและมื้อค่ำ รวมถึงไอสครีมโนเบลซึ่งมีวางขายที่นี่เท่านั้น ส่วนชาโนเบลนั้นมักนำไปเสิร์ฟในมื้ออาหารรางวัลโนเบลประจำปี
==อ้างอิง==
== แหล่งข้อมูลอื่น ==
Official site
อัลเฟรด โนเบล
พิพิธภัณฑ์ในสต็อกโฮล์ม
รางวัลโนเบล
หัวใจในสายลม

หัวใจในสายลม
(Dangerous Romance) เป็นละครโทรทัศน์ไทย ที่ออกอากาศในปี 2566 นำแสดงโดย ธนพล สุขุมพันธนาสาร (เพิร์ธ) และ วชิรวิชญ์ เรืองวิวัฒน์ (ชิม่อน)
ภาพยนตร์เรื่องนี้กำกับโดยผดุงสมจารและวรวุฒิ ธนมาตชัยเจริญ ผลิตโดย GMMTV ร่วมกับ Fillfra me นี่เป็นหนึ่งใน 19 โปรเจ็กต์ละครปี 2566 ที่ GMMTV เปิดตัวในงาน "GMMTV 2023 Diversely Yours" ในวันที่ 22 พฤศจิกายน 2565   ซีรีส์ออกอากาศเวลา 20:30 น. (ICT) วันศุกร์ ทาง GMM 25 และรับชมได้บนแพลตฟอร์มออนไลน์ Viu เวลา 22:30 น. ในวันเดียวกัน เริ่มตั้งแต่วันที่ 18 สิงหาคม 2566   ซีรีส์จะสิ้นสุดในวันที่ 3 พฤศจิกายน 2023
== เรื่องย่อ ==
เมื่อนักเรียนทุนยากจน ต้องมาเป็นติวเตอร์ให้กับลูกคนรวยนิสัยเสีย จากเพื่อนร่วมชั้นที่ไม่ถูกกัน กลายเป็นมิตรภาพที่ดีระหว่างติว แต่ความแตกต่างทำให้ความสัมพันธ์ไม่อาจบรรจบ
== นักแสดง ==
=== นักแสดงหลัก ===
ธนพล สุขุมพันธนาสาร (เพิร์ธ) รับบทเป็น กังหัน
วชิรวิชญ์ เรืองวิวัฒน์ (ชิม่อน) รับบท สายลม
=== นักแสดงสมทบ ===
ปาหุน จิยะเจริญ (มาร์ค) รับบทเป็น กาย
ภวินท์ กุลการัณยวิช (ภวินท์) รับบทเป็น นาวา
เบญญาภา จีนประสม (วิว) รับบทเป็น พิมพ์ฟ้า
วันวิมล เจนอัศวเมธี (จูน) รับบทเป็น นับดาว
พรหมพิริยะ ทองพุทธรักษ์ (ปาแปง) รับบทเป็น สายฟ้า
ภาณุโรจน์ เฉลิมกิจพรทวี (เปปเปอร์) รับบทเป็น เนม
ธนเศรษฐ์ สุริยะพรชัยกุล (ยูโร) รับบท ออโต้
ชยากร จุฑามาศ (เจเจ) รับบท แม็กซ์
พิมพ์แข กุญชร ณ อยุธยา (ป๋อง)รับบทเป็น กิ่ง (ย่ากังหัน)
ณัชฌุกร ไหมกัน (หน่อง) รับบทเป็น ก้องเกียรติ (พ่อกังหัน)
=== แขก ===
ผดุงสมจาร (ฤทธิ์) รับบท เจ้าของอู่ซ่อมรถ (ตอนที่ 1, 4)
สาวิกา กาญจนมาศ (ตวง) รับบทเป็น แม่ของกังหัน' (ตอนที่ 3)
== เพลงประกอบ ==
== อ้างอิง ==
== แหล่งข้อมูลอื่น ==
จีเอ็มเอ็มทีวี
จีเอ็มเอ็มทีวี
ละครโทรทัศน์วัยรุ่น
ภาพยนตร์ชุดทางโทรทัศน์ไทย
ละครชายรักชาย
รายการโทรทัศน์ที่ยุติการออกอากาศในปี พ.ศ. 2566
รายการโทรทัศน์ช่องจีเอ็มเอ็ม 25
รายการโทรทัศน์ที่เริ่มออกอากาศตั้งแต่ พ.ศ. 2566
ประเทศไทยใน พ.ศ. 2091

เหตุการณ์ที่เกิดขึ้นใน พ.ศ. 2091 (ค.ศ. 1548) ในประเทศไทย เป็นปีที่ 198 แห่งกรุงศรีอยุธยา เป็นปีที่ 178 แห่งราชวงศ์สุพรรณภูมิ และเป็นปีแรกในรัชสมัยของสมเด็จพระมหาจักรพรรดิ นับเป็นปี จ.ศ. 910 ในแบบปัจจุบัน

== ผู้นำ ==
พระมหากษัตริย์:
* สมเด็จพระยอดฟ้า (จนถึง ?)
* ขุนวรวงศาธิราช (? – ?)
* สมเด็จพระมหาจักรพรรดิ (ตั้งแต่ ?)
ผู้สำเร็จราชการแทนพระองค์: นางพระยาแม่อยู่หัวศรีสุดาจันทร์ (จนถึง ?)
พระมหาอุปราช: มหาอุปราช (? – ?)
== เหตุการณ์ ==
=== เมษายน ===
14 ตุลาคม – สงครามคราวเสียสมเด็จพระสุริโยทัย: พระเจ้าตะเบ็งชะเวตี้ กษัตริย์พม่าองค์ที่ 2 แห่งราชวงศ์ตองอูได้ทรงส่งกองทัพสามกองออกจากมะตะบันเพื่อเริ่มการบุกกรุงศรีอยุธยา กองทัพเลาะแม่น้ำอัตทะรันมุ่งด่านเจดีย์สามองค์ เข้าสู่อาณาจักรอยุธยาตามแม่น้ำแควน้อยถึงเมืองไทรโยค แล้วยกตัดแผ่นดินมุ่งแม่น้ำแควใหญ่ จากที่นั่น กองทัพล่องเรือมุ่งเมืองกาญจนบุรี
* เมืองกาญจนบุรีเสียแก่พม่า พระเจ้าตะเบ็งชะเวตี้สั่งฆ่าล้างและเผาเมือง
== ผู้เสียชีวิต ==
=== มิถุนายน ===
10 มิถุนายน – สมเด็จพระยอดฟ้า พระมหากษัตริย์พระองค์ที่ 14 แห่งกรุงศรีอยุธยา (พระราชสมภพ พ.ศ. 2078)
=== ไม่ทราบวัน ===
มหาอุปราช (จัน) พระมหาอุปราชแห่งกรุงศรีอยุธยา (ไม่ทราบปีพระราชสมภพ)
ขุนวรวงศาธิราช พระมหากษัตริย์แห่งกรุงศรีอยุธยา (พระราชสมภพ พ.ศ. 2046)
นางพระยาแม่อยู่หัวศรีสุดาจันทร์ พระอัครมเหสีแห่งกรุงศรีอยุธยา (ไม่ทราบปีพระราชสมภพ)
== แหล่งข้อมูลอื่น ==
ปฏิทินปี 1548 - ประเทศไทย
ประเทศไทยในปี พ.ศ. 2091
พิพิธภัณฑ์ชั้นบ่งปีฟูกูอิ

พิพิธภัณฑ์ชั้นบ่งปีฟูกูอิ  เป็นพิพิธภัณฑ์ธรณีวิทยาและโบราณคดีที่ตั้งอยู่ในเมืองวากาซะ เขตมิกาตากามินากะ จังหวัดฟูกูอิ ประเทศญี่ปุ่น พิพิธภัณฑ์จัดแสดงชั้นบ่งปีตั้งแต่ 70,000 ก่อนจนถึงปัจจุบัน ซึ่งพบที่ก้นทะเลสาบซูอิเง็ตสึ ประธานพิเศษของพิพิธภัณฑ์คือคาซูมะ ยามาเนะ

== อ้างอิง ==
== แหล่งข้อมูลอื่น ==
เว็บเพจทางการ 
พิพิธภัณฑ์โบราณคดีในประเทศญี่ปุ่น
พิพิธภัณฑ์ในจังหวัดฟูกูอิ
พิพิธภัณฑ์พื้นบ้านนครอาบาชิริ

พิพิธภัณฑ์พื้นบ้านนครอาบาชิริ  เปิดในชื่อ คิตามิ เคียวโดะ ยากาตะ  ในนครอาบาชิริ จังหวัดฮกไกโด ประเทศญี่ปุ่น ในปี ค.ศ. 1936 จึงเป็นพิพิธภัณฑ์ที่เก่าแก่ที่สุดแห่งหนึ่งบนเกาะฮกไกโด เมื่อพิพิธภัณฑ์เริ่มเปิดทำการ สิ่งสะสมในพิพิพิธภัณฑ์ประกอบด้วยวัตถุทางโบราณคดีและชาติพันธุ์วิทยาที่สะสมโดยโยชิโอะ โยเนมูระ  ประมาณสามพันชิ้น  รวมถึงวัตถุจากเนินเปลือกหอยโมโยโระ  (แหล่งท่องเที่ยวทางประวัติศาสตร์ธรรมชาติ) ในปี ค.ศ. 1948 พิพิธภัณฑ์ย้ายไปยังตัวนครอาบาชิริ มีการสร้างอาคารใหม่เพิ่มเข้ามาในปี ค.ศ. 1961 เพื่อฉลองครอบรอบ 25 ปีนับจากการเปิดทำการครั้งแรก ทั้งอาคารหลักและอาคารใหม่ได้รับการออกแบบโดยสถาปนิกโยชิยะ ทาโนอูโอะ ลูกศิษย์ของแฟรงก์ ลอยด์ ไรต์ อาคารทั้งสองหลังขึ้นทะเบียนเป็นทรัพย์สินทางวัฒนธรรมที่จับต้องได้ระดับชาติ
นิทรรศการในพิพิธภัณฑ์จัดแสดงเกี่ยวกับประวัติศาสตร์ทางธรรมชาติและวัฒนธรรมของพื้นที่ ตั้งแต่ยุคหินญี่ปุ่นไปจนถึงยุคโจมงและยุคซากุโจมง ไปจนถึงชีวิตประจำวันในยุคโชวะ และจัดแสดงวัตถุที่เกี่ยวข้องกับวัฒนธรรมซัตสึมง, วัฒนธรรมโอค็อตสค์ และชาวไอนุ มีพิพิธภัณฑ์เนินเปลือกหอยโมโยโระเปิดทำการเป็นส่วนผนวก
== ดูเพิ่ม ==
คัตสึรางาโอกะ ชาชิ
พิพิธภัณฑ์ฮกไกโด
พิพิธภัณฑ์เรือนจำอาบาชิริ
== อ้างอิง ==
== แหล่งข้อมูลอื่น ==
พิพิธภัณฑ์พื้นบ้านนครอาบาชิริ
อาบาชิริ
พื้นบ้านนครอาบาชิริ
อาบาชิริ
อาบาชิริ
พิพิธภัณฑ์ที่ก่อตั้งในปี พ.ศ. 2479
ก่อตั้งในปี พ.ศ. 2479 ในประเทศญี่ปุ่น
พิพิธภัณฑ์ซากดึกดำบรรพ์โปเกมอน

พิพิธภัณฑ์ซากดึกดำบรรพ์โปเกมอน  เป็นนิทรรศการสัญจรที่สร้างจากแฟรนไชส์สื่อโปเกมอน จัดแสดงภาพวาดและประติมากรรม "ขนาดเท่าจริง" ของโครงกระดูกของซากดึกดำบรรพ์โปเกมอน พร้อมด้วยซากดึกดำบรรพ์ของจริงของสัตว์ยุคก่อนประวัติศาสตร์ในชีวิตจริงและสิ่งมีชีวิตอื่น ๆ ที่เป็นต้นแบบของโปเกมอนชนิดนั้น ๆ นิทรรศการจัดโดยพิพิธภัณฑ์ธรรมชาติและวิทยาศาสตร์แห่งชาติและบริษัทโปเกอมอน
พิพิธภัณฑ์ซากดึกดำบรรพ์โปเกมอนเปิดที่พิพิธภัณฑ์นครมิกาซะในนครมิกาซะ จังหวัดฮกไกโด ประเทศญี่ปุ่นในวันที่ 4 กรกฎาคม พ.ศ. 2564 และเปิดถึงวันที่ 20 กันยายนปีเดียวกัน ตั้งแต่นั้นนิทรรศการก็หมุนเวียนไปจัดที่พิพิธภัณฑ์อื่น ๆ และจัดแสดงที่พิพิธภัณฑ์ธรรมชาติวิทยากุมมะในนครโทมิโอกะ จังหวัดกุมมะ ตั้งแต่วันที่ 23 กันยายนถึง 3 ธันวาคม พ.ศ. 2566
ในเดือนกรกฎาคม พ.ศ. 2565 มีการจัดการท่องเที่ยวเสมือนจริงของนิทรรศการออนไลน์ โดยใช้งานด้วยชุดหูฟังสวมศีรษะเสมือนจริง (VR)
== กำหนดการที่พิพิธภัณฑ์ ==
== ดูเพิ่ม ==
โปเกมอน เดอะ ปาร์ค 2005 — สวนสนุกสัญจรที่เปิดทำการในปี พ.ศ. 2548 และ พ.ศ. 2549
== อ้างอิง ==
== แหล่งข้อมูลอื่น ==
โปเกมอน
นิทรรศการสัญจร